A Törvényszék (hatodik tanács) 2017. november 16‑i ítélete – European Dynamics Luxembourg és társai kontra ABE
(T‑229/15. sz. ügy)
„Szolgáltatásnyújtásra irányuló közbeszerzési szerződések – Közbeszerzési eljárás – Informatikai szolgáltatásokat nyújtó időszakos személyzet biztosítása – Valamely ajánlattevő ajánlatának elutasítása – Indokolási kötelezettség – Nyilvánvaló értékelési hiba”
1.      Az Európai Unió közbeszerzései – Közbeszerzési eljárás útján történő szerződéskötés – Az intézmények mérlegelési jogköre – Bírósági felülvizsgálat – Korlátok
(lásd: 32. pont)
2.      Intézmények jogi aktusai – Indokolás – Kötelezettség – Terjedelem – Az indokolási kötelezettségnek az adott ügy körülményeire tekintettel való értékelése – Valamennyi releváns ténybeli és jogi elem meghatározásának szükségessége – Hiány
(EUMSZ 296. cikk)
(lásd: 33–35. pont)
3.      Megsemmisítés iránti kereset – Jogalapok – Az indokolás hiánya vagy elégtelensége – Az érdemi jogszerűségre vonatkozó jogalaptól elkülönülő jogalap
(EUMSZ 263. cikk és EUMSZ 296. cikk)
(lásd: 36. pont)
4.      Intézmények jogi aktusai – Indokolás – Kötelezettség – Terjedelem – A szolgáltatásnyújtásra irányuló közbeszerzési szerződés odaítélési eljárása keretében hozott, ajánlatot elutasító határozat – Az ajánlattevőt terhelő azon kötelezettség, hogy a nyertes ajánlat jellemzőit és viszonylagos előnyeit, valamint a nyertes ajánlattevő nevét írásbeli kérelemre közölje – Az elutasított ajánlat egyes részeinek az értékelés során történő figyelembevételéről szóló részletes összefoglaló, valamint a nyertes ajánlat és az elutasított ajánlattevő ajánlatára vonatkozó aprólékos összehasonlító elemzés rendelkezésre bocsátására vonatkozó kötelezettség – Hiány
(EUMSZ 296. cikk; 966/2012 európai parlamenti és tanácsi rendelet, 113. cikk, (2) bekezdés; 1268/2012 bizottsági rendelet, 161. cikk)
(lásd: 37–39., 58–60., 69. pont)
5.      Szerződésen kívüli felelősség – Feltételek – Jogellenesség – Kár – Okozati összefüggés – Együttes feltételek – Valamelyik feltétel hiánya – A kártérítési kereset egészének elutasítása
(EUMSZ 340. cikk, második bekezdés)
(lásd: 186. pont)
Tárgy
Egyrészt az EBH által hozott, az „Időszakos személyzet rendelkezésre bocsátása: időszakos személyzet az informatika területén” című 1. tételre vonatkozó EBA/2014/06/OPS/SER/RT meghívásos eljárásban a felperesek által benyújtott ajánlatot elutasító 2015. március 2‑i határozat megsemmisítése iránt az EUMSZ 263. cikk alapján benyújtott kérelem, másrészt pedig a felpereseket e határozat következtében azon esély elvesztése miatt állítólag ért kár – azaz 300 000 euró és kamatai – megtérítése iránt az EUMSZ 268. cikk alapján benyújtott kérelem, hogy a szóban forgó közbeszerzési eljárásban a rangsor első helyére sorolják őket.
Az ítélet rendelkező része
1)
A Törvényszék a keresetet elutasítja.
2)
A Törvényszék a European Dynamics Luxembourg SA‑t, az Evropaïki Dynamiki – Proigmena Systimata Tilepikoinonion Pliroforikis kai Tilematikis AE‑t és a European Dynamics Belgium SA‑t kötelezi a költségek viselésére.